Vastu võetud 30.08.2014



**TÕRVA NOORTEVOLIKOGU**

**OTSUS**

**VALIMISTE VÄLJAKUULUTAMINE**

1. Tõrva Noortevolikogu kuulutab välja kolmandad korralised valimised.

Valimiste toimingute ajad:

* 8. september kuni 28. september – kandideerimiseks vajalike dokumentide esitamine valimiskomisjonile.
* 29. september – valimiskomisjon loosib kandidaatidele valimisnumbrid.
* 30. september kuni 12. oktoober – kandidaatide aeg enda tutvustamiseks.
* 13. oktoober kuni 31. oktoober – valimiste aeg (valimisjaoskonnad on Tõrva Gümnaasiumis ja Tõrva Avatud Noortekeskuses, samal perioodil toimub ka e-hääletus. Täpsed valimisajad määrab valimiskomisjoni)
* 31. oktoober – valimiskomisjon kuulutab välja valimistulemused
1. Kandideerimise tingimused:
* Kandideerida saab iga 14-26 aastane Rahvastikuregistri järgi Tõrva linnas elav noor.
* Kandideerimiseks tuleb esitada valimiskomisjonile avaldus ning lühike ennast tutvustav kirjeldus.
* Tõrva linna peab olema sissekirjutus kuni valimiste lõppemiseni.
1. Valimiste tingimused
* Valida saab iga 14-26 aastane Rahvastikuregistri järgi Tõrva linnas elav noor.
* Valimisel tuleb esitada isikut tõendav dokument.
* Valimiskomisjon võib väljastada sedeli ka sellele noorele, kel puudub isikut tõendav dokument, kuid keda valimiskomisjoni liikmed teavad, et on Tõrva linna noor ja ta asub valimisnimekirjas.
1. Valituks osutumine
* Valituks osutub 15 esimest kandidaati, kes said kõige rohkem hääli.
* Kui hääli on võrdselt, saab valituks kandidaat, kellel valimisnumber on kõrgem.
* Kandidaadid, kes ei osutunud valituks, järjestatakse häälte alusel ning nendest saavad asendusliikmed.
* Valituks osutunute liikmete volitused algavad 29. november 2014 ja kestavad kuni 28. november 2016.
1. Valimiskomisjon
* Valimiskomisjoni moodustab noortevolikogu hiljemalt 7. septembriks 2014.
* Valimiskomisjon peab tagama selged ja ausad valimised.
* Valimiskomisjon, koostöös valimiste projektijuhiga, korraldab ka valimiste teavitustööd ning kandideerijate leidmise.
* Valimiskomisjonil on kohustus lisaks jaoskonna hääletusele korraldada ka e-hääletamine.
1. Lisa
* Kui 28. septembriks ei tule kokku 15 kandideerijat, lükatakse valimiskomisjoni otsusega kõik valimisprotseduurid edasi kuni üks nädal.

Romet Piller

Noortevolikogu esimees